Զատկական շքերթ

Զատկական շքերթ, 1948 թվականին նկարահանված գեղարվեստական երաժշտական ֆիլմ՝ գլխավոր դերերում ֆրեդ Ասթեր և Ջուդի Գառլենդ, մասնակցությամբ Էնն Միլլերի և Փիթեր Լաուֆորդի։ Երգերի երաժշտությունը գրել է նշանավոր կոմպոզիտոր Իրվինգ Բեռլինը։
Ֆիլմը դարձել է 1948 թվականի ամենահաջող մյուզիքլը և դրամարկղային հավաքով ԱՄՆ-ում և Կանադայում զբաղեցրել է երկրորդ տեղը։ Ստացել է «Օսկար» մրցանակ լավագույն մյուզիքլի համար։


== Սյուժե ==
Ճանաչված պարող Դոն Հյուզը (Ֆրեդ Ասթեր) ելույթ է ունենում Նադին Հեյլի հետ (Էնն Միլլեր) դուետով։ Զատկական շքերթի հերթական ելույթից առաջ Նադին հայտարարում է, որ մտադիր է զբաղվել մենակատարի կարիերայով, դրա պատճառով դուետը քանդվում է։ Հյուսը խզում է նրա հետ հարաբերությունները և որոշում ապացուցել և՛ նրան, և՛ իրեն, որ հանգիստ կարող է գտնել պարերի համար նախորդից ոչ վատ զուգընկեր։ Բարում նա նկատում է Հաննա Բրաուն անունով մի պարուհու, որին և հաջորդ իսկ օրը հրավիրում է փորձի։ Սկզբից աղջիկը այն ընդունում է որպես կատակ, բայց հիշում է նրա անումը՝ Դոն Հյուզ, և գնում փորձի։ Սկզբնական շրջանում զույգին չէր հաջողվում գտնել բեմում իր եսը, սակայն հետագայում նրանք որոշում են հիմնովին փոխել ոճը։
Սյուժեի ընթացքում պատահականության արդյունքում առաջացած հարաբերությունները աստիճանաբար զարգանում են և բարձրանում նոր մակարդակի, և նրանք հասկանում են, որ միմյանց հանդեպ ունեն զգացմունքներ։
Սյուժեի ընթացքում ցուցադրվում են բազմաթիվ երգային և պարային համարներ, պատահում են կոմիկական և մելոդրամատիկ տեսարաններ։
Ֆիլմն ունենում է հեփի էնդ․ իրադարձությունները սկսվելուց մեկ տարի անց՝ հերթական զատկական շքերթի ժամանակ, Դոն Հյուզը և Հաննա Բրաունը երևում են արդեն որպես նշանավոր զույգ, և Դոնը առաջարկություն է անում Հաննային։


== Դերերում ==
Ֆրեդ Ասթեր՝ Դոն Հյուզ
Ջուդի Գառլենդ՝ Հաննա Բրաուն
Էնն Միլլեր՝ Նադին Հեյլ
Փիթեր Լոուֆորդ՝ Ջոնաթան Հորրոու
Ջենի Լե Գոն՝ Նադինի աղախինը
Ջուլս Մանշին՝ ավագ մատուցող-կարգադրիչ
Քլինթոն Սանդբերգ՝ բարմեն
Ջիմ Բեյթս՝ տղա խաղալիքների խանութից


== Նկարահանող խումբ ==
Ռեժիսոր՝ Չարլս Ուոլթերս/Charles Walters
Պրոդյուսեր՝ Արթուր ֆրիդ/Arthur Freed
Սցենարիստներ՝ Սիդնի սելդոն, Ֆրենսիս Գուդրիչ, Ալբերտ Հաքերթ/Albert Hackett
Կոմպոզիտորներ՝ Ռոջեր Էդենս, Ջոնի Գրին, Իրվինգ Բեռլին
Օպերատոր՝ Հարրի Սթրեդլինգ ավագ
Մոնտաժող՝ Ալբերտ Աքսթ/Albert Akst


== Երգեր ==
Ներքևում ներկայացված են ֆիլմում հնչած երգերի ցանկը կատարողների մատնանշմամբ․

«Երջանիկ Սուրբ ծնունդ»/«Happy Easter» (Ֆրեդ Ասթեր)
«Թմբկահար խենթը»/«Drum Crazy» (երգում և պարում է ֆրեդ Ասթերը)
«Դա պատահում է, երբ պարում եմ քեզ հետ»/«It Only Happens When I Dance with You» (երգում է Ասթերը, պարում է Էննի Միլլերը)
«Ես ուզում եմ վերադառնալ Միչիգան»/«I Want To Go Back To Michigan» (Ջուդի Գառլենդ)
«Գեղեցիկ դեմքերին պետք է գեղեցիկ շրջազգեստներ»/«Beautiful Faces Need Beautiful Clothes» (Ասթերը և Գառլենդը պարի ժամանակ)
«Տղան անձրևանոցի տակ»/«A Fella with an Umbrella» (Փիթեր Լոուֆորդ և Գառլենդ, երգում է Լոուֆորդը)
Մի քանի պարա-երաժշտական համարներ իրար հետևից «Սիրում եմ դաշնամուրը»/«I Love a Piano» (երգում է Ջուդի Գառլենդը, ապա պարում Ասթերի հետ), «Մուսի-պուսի»/«Snookey Ookums» (Ասթեր և Գառլենդ),
«Նետիր թախիծը մի կողմ»/«Shakin' the Blues Away» (երգում և պարում է Էնն Միլլերը)
«Դա պատահում է, երբ դա պատահում է քեզ հետ» (реприза)/«It Only Happens When I Dance With You (reprise)» (Ջուդի Գառլենդ)
«Դուրս եմ գալիս իմ փոքրիկի հետ»/«Steppin' Out with My Baby» (Աստերը, երգչախումբը և մի քանի պարողներ)
«Ջարդարարների զույգը»/«A Couple of Swells» (երգում և պարում են Ասթերը և Գառլենդը)
«Ամսագրի շապիկի աղջիկը»/«The Girl on the Magazine Cover» (երգում է Ռիչարդ Բիվերսը, պարում՝ Էնն Միլլերը)
«Դա պատահում է, երբ դա պատահում է քեզ հետ» (գործիքային կատարում)/«It Only Happens When I Dance With You (instrumental)» (պարում են Ասթերը և Միլլերը)
«Հաջորդ անգամ »/«Better Luck Next Time» (Ջուդի Գառլենդ)
«Զատկական շքերթ»/«Easter Parade» (Գառլենդ և Ասթեր)


== Մրցանակներ և ճանաչումներ ==
1949 թվականի «Օսկար» մրցանակ ֆիլմի (մյուզիքլի) լավագույն օրգինալ երաժշտության համար՝ Ռոջերս Էդենսին և Ջոն Գրինին։Ֆիլմը երկու անգամ ընդգրկվել է Կինոարվեստի ամերիկյան ինստիտուտի թեկնածուների ցուցակում։

2004 թվականին «Steppin' Out with My Baby» երգը դիտարկվել է «Ամերիկյան բոլոր ժամանակների ֆիլմերի 100 լավագույն երգեր» անվանակարգում։
2005 թվականին առաջ է քաշվել «Ամերիկյան բոլոր ժամանակների 25 լավագույն մյուզիքլ ֆիլմեր» անվանակարգում։


== Ծանոթագրություններ ==